Simona Halep a avut prima apariție televizată în România, după ce i-a fost redusă suspendarea, și a ales emisiunea Sinteza Zilei, de la Antena 3.
Ea a dialogat cu Mihai Gâdea, ceea ce i-a atras o reacție critică și ironică din partea lui Cristian Tudor Popescu.
"Simona în politică?
Pentru a-și celebra victoria, Simona Halep a ales canalul de sport Antena 3 și pe cunoscutul jurnalist sportiv, specializat în tenis, M. Gâdea. Nu a băgat în seamă posturile Digi Sport sau Eurosport, și nici pe comentatorii de oină, cu experiență, cum ar fi Cristi Mândru, Dragoș Suciu, Silviu Zancu sau Radu Naum.
Sunt sigur că este o decizie îndelung cântărită, ca și aceea prin care i-a selectat pe Mouratoglou și compania.
Dar, cine știe, poate că Simona năzuiește să intre în politică, în partidul lui Dan VoiculescuA3...", a scris CTP pe facebook.